‘’Հրապարակում կանգնելով հարցեր չեն լուծվում, սա հասկանալու համար մենք պետք է դասեր քաղած լինեինք անցյալից: Հրապարակում կանգնելը տարբեր տարիներին, տարբեր ընտրություններից հետո տարբեր ելքեր է ունեցել: Այս պահին ես ուզում եմ հավատալ եւ համոզված տեսնում եմ, որ մենք ավելի շահեկան վիճակում ենք: Ասեմ ինչու: Նախ հանրապետության նախագահն իր տեսակով այնպիսին է, որը երբեք ուժի կիրառման չի գնա իր ժողովրդի, իր հասարակության դեմ, այստեղ երկրորդ կարծիք լինել չի կարող, ես ուղղակի համոզված եմ սրանում: Նաեւ համոզված եմ, որ Րաֆֆի Հովհաննիսյանն այն ընդդիմադիր լիդերն է, որը երբեք ժողովրդին չի տանի առճակատման’’,- ասում է Մարգարիտ Եսայանը: